Rotundamento

Rotundar o arrotundar un valor numeric significa reimplaciar lo per un altere valor que es approximativemente equal, ma que ha un representation plus curte, plus simple o plus explicite. Exemplos de rotundamento/arrotundamento include reimplaciar €23,4476 per €23,45, o le fraction 312/937 per 1/3, o le expression √2 per 1,414.

On sovente rotunda numeros pro obtener un valor que es plus facile a scriber e utilisar que le original. Rotundar anque servi a indicar le precision de un calculation; per exemplo, un resultato 123,456 que es precise solmente pro alcun centos de unitates es melio declarate como "circa 123,5".

Rotundar un numero sovente introduce un error de rotundamento in le resultato. Frequentemente il es inevitabile rotundar le resultatos de calculationes, particularmente in calculationes como division, radice quadrate, logarithmo e sino, o si on representa un resultato con un numero fixe de cifras significante.

In un sequentia de calculationes, tal errores de rotundamento se accumula, e mesmo poterea eliminar tote signification del resultato.

Categoria:Arithmetica